CELEX: 31987D0325
Language: el
Date: 1987-06-15 00:00:00
Title: 87/325/ΕΟΚ: Απόφαση της Επιτροπής της 15ης Ιουνίου 1987 σχετικά με τη βελτίωση της αποτελεσματικότητας των γεωργικών διαρθρώσεων στην Ιταλία (Piemonte) σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31987D0325

87/325/ΕΟΚ: Απόφαση της Επιτροπής της 15ης Ιουνίου 1987 σχετικά με τη βελτίωση της αποτελεσματικότητας των γεωργικών διαρθρώσεων στην Ιταλία (Piemonte) σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 163 της 23/06/1987 σ. 0055 - 0055

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιουνίου 1987  σχετικά με τη βελτίωση της αποτελεσματικότητας των γεωργικών διαρθρώσεων στην Ιταλία (Piemonte) σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (87/325/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,  Εκτιμώντας:  ότι η ιταλική κυβέρνηση κοινοποίησε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, το νόμο της 23ης Σεπτεμβρίου 1986 της περιοχής Piemonte για την εφαρμογή, στο Piemonte, του κανονισμού (ΕΟΚ) αριθ. 797/85·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή θα πρέπει να αποφασίσει εάν, ανάλογα με το κατά πόσο συμφωνούν οι εν λόγω διατάξεις με τον προαναφερθέντα κανονισμό και λαμβανομένων υπόψη των στόχων του κανονισμού αυτού καθώς και της απαραίτητης σύνδεσης μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·  ότι ο εν λόγω νόμος ανταποκρίνεται στους στόχους και τους όρους του κανονισμού (ΕΟΚ) αριθ. 797/85·  ότι, εντούτοις, η Επιτροπή διατηρεί το δικαίωμα ενδεχόμενης επανεξέτασης της διάταξης του σημείου 2.7.2 σχετικά με τις προτεραιότητες για τη χορήγηση αντισταθμιστικών αποζημιώσεων με βάση έκθεση για την εφαρμογή της διάταξης αυτής, την οποία θα υποβάλει η Ιταλία δυνάμει του άρθρου 29 του κανονισμού (ΕΟΚ) αριθ. 797/85·  ότι έχει ζητηθεί η γνώμη της Επιτροπής του ΕΓΤΠΕ σχετικά με τις χρηματοδοτικές πτυχές του ζητήματος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Ο νόμος της 23ης Σεπτεμβρίου 1986 της περιοχής Piemonte για την εφαρμογή, στο Piemonte, του κανονισμού (ΕΟΚ) αριθ. 797/85 σχετικά με τη βελτίωση της αποτελεσματικότητας των γεωργικών διαρθρώσεων, πληροί τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85.  2. Η Επιτροπή προβαίνει, πριν από τις 31 Δεκεμβρίου 1988, σε αναθεώρηση της εν λόγω απόφασης όσον αφορά τη διάταξη σχετικά με την προβλεπόμενη στο σημείο 2.7.2 του νόμου χορήγηση αντισταθμιστικής αποζημίωσης, βάσει έκθεσης για την εφαρμογή της εν λόγω διάταξης, την οποία θα υποβάλει η Ιταλία δυνάμει του άρθρου 29 του κανονισμού (ΕΟΚ) αριθ. 797/85.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 15 Ιουνίου 1987.  Για την Επιτροπή  Frans ANDRIESSEN  Αντιπρόεδρος